Diari Oficial de la Generalitat Valenciana


Sumari del DOGV 2542, del 03-07-1995 (1995/835257)

ACORD de 19 de juny de 1995, del Govern Valencià, pel qual es declara la urgent ocupació dels béns i drets afectats per la línia elèctrica d'alta tensió a 20 kV entre l'ET la Nucia i Benidorm.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2542

Data del DOGV
:   03-07-1995

Secció del DOGV
:   ALTRES DISPOSICIONS

Número del document
:   1995/835257


Data del document
:   19-06-1995

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 19 de juny de 1995, del Govern Valencià, pel qual es declara la urgent ocupació dels béns i drets afectats per la línia elèctrica d'alta tensió a 20 kV entre l'ET la Nucia i Benidorm.   
El Govern Valencià, en la reunió del dia 19 de juny de 1995, adoptà l'acord següent:  
Iberdrola, SA, ha sol·licitat de la Conselleria d'Indústria, Comerç i Turisme, amb data 13 d'octubre de 1993, la concessió dels beneficis d'expropiació forçosa i imposició de servitud de pas i la declaració d'urgent ocupació dels béns i drets afectats per l'establiment d'una línia de quàdruple circuit, d'alta tensió, de 20 kV, des de l'ET la Nucia a Benidorm, als termes municipals de la Nucia, l'Alfàs del Pi i Benidorm.  
La sol·licitud es formula a l'empara del que es disposa en l'article 31 del Decret 2619/1966, de 20 d'octubre, pel qual es desplega la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública en concret per Resolució del Servei Territorial d'Indústria i Energia d'Alacant amb data 8 d'octubre de 1992 (BOE de 18 de novembre).  
Tramés l'expedient pel Servei Territorial d'Indústria i Energia d'Alacant, d'acord amb el que es disposa en la Llei 10/1966, de 18 de març, i el reglament per a la seua aplicació aprovat pel Decret 2619/1966, de 20 d'octubre, es va sotmetre a informació pública la relació de propietaris i béns afectats, i es va publicar en el diari «Información» de 27 d'octubre de 1993, en el Butlletí Oficial de la Província d'Alacant de 10 de novembre de 1993 i en el Butlletí Oficial de l'Estat de 26 de novembre de 1993.  
Dins el termini concedit, van comparèixer en l'expedient D. Andrés Such Pérez, D. Angel i D. Francisco Devesa Devesa, Dª María Mendoza Cortés, Dª María Devesa Miralles, D. José Corbalán Galera, D. Juan Jorro MuÑoz, D. Pedro García Soriano, Cooperativa Agrícola d'Altea, D. Andrés Girona Semprún, D. Jaime Calatrava Requena per Promoalacant, SL, i Dª Inger Louis Graham, al·legant, en síntesi, els perjudicis que els ocasiona-ria el traçat, solicitand el desviament i esmentat els criteris de valoració de les indemnitzacions que, si escau, els corresponguen.  
Traslladats els escrits a Iberdrola, SA, aquests van ser informats per l'esmentada empresa, indicant que, després de les al·legacions presentades, es van definir noves traces en què s'han recollit les peticions dels propietaris, i se situaren els suports a 50 metres de l'autopista, que és la distància mínima establerta pel ministeri, i sol·licitaren del servei territorial la modificació del traçat inicial, per la qual cosa es presentà la relació de nous propietaris afectats pel desviament, que es va sotmetre a informació pública, i es va publicar el corresponent anunci en el diari «Información» d'Alacant del dia 7 de març de 1995, en el Butlletí Oficial de la Província d'Alacant de 20 de març de 1995 i en el Butlletí Oficial de l'Estat de 20 d'abril de 1995.  
En aquesta segona informació pública van comparèixer alguns dels propietaris que ho van fer en la primera, i van reiterar les peticions, que ja van ser ateses per Iberdrola, SA, per mitjà de la desviació del traçat en la part que els afecta per a situar-la paral·lel a l'autopista dins els límits assenyalats pel ministeri, raó per la qual és convenient desestimar les seues al·legacions.  
Justificada la urgent ocupació en la necessitat de millorar i mantenir el servei en les condicions reglamentàries i alhora ampliar la capacitat de la xarxa de distribució per a poder atendre la demanda de Benidorm i la seua zona d'influència amb la deguda garantia, a proposta del conseller de Indústria, Comerç i Turisme, el Govern Valencià  
ACORDA  
Declarar la urgent ocupació dels béns i drets afectats per la servitud de pas de la línia de quàdruple circuit, d'alta tensió, de 20 kV, des de l'ET la Nucia a Benidorm, en els termes municipals de la Nucia, l'Alfàs del Pi i Benidorm, als efectes previstos en la Llei 10/1966, de 18 de març, d'expropiació forçosa i servitud de pas per a instal·lacions elèctriques, i en el seu reglament aprovat pel Decret 2619/1966, de 20 d'octubre.  
Els béns i drets afectats per aquest acord són els que figuren en la relació de propietaris que es publicà, per a informació pública, en el diari «Informació» de 27 d'octubre de 1993 i 7 de març de 1995, en el Butlletí Oficial de la Província d'Alacant de 10 de novembre de 1993 i 20 de març de 1995 i en el Butlletí Oficial de l'Estat de 26 de novembre de 1993 i 20 d'abril de 1995.  
Contra aquest acord, que posa fi a la via administrativa, podrà interposar-se, després de la comunicació preceptiva al Govern Valencià, un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb l'establert en els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici del fet que els interessats puguen exercir qualsevol altre recurs que estimen oportú.  
València, 19 de juny de 1995  
El conseller secretari del Govern Valencià  
LUIS BERENGUER FUSTER